รายใหญ่เปิดตัวทุบVTEโบ้ยตลาดตกขอกำเงินสด
&#8220;สุพจน์ วรรณโรจน์&#8221; ทิ้งหุ้น &#8220;วินเทจ&#8221; เกลี้ยงหน้าตัก ไม่มีเอี่ยวนักลงทุนรายใหญ่ &#8220;อย.&#8221;
29 ต.ค. 2565

“สุพจน์ วรรณโรจน์” ทิ้งหุ้น “วินเทจ” เกลี้ยงหน้าตัก ไม่มีเอี่ยวนักลงทุนรายใหญ่ “อย.” 
นายสุพจน์ วรรณโรจน์ นักลงทุนรายใหญ่ที่เข้าลงทุนหุ้นวินเทจ วิศวกรรม (VTE) รายงานสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ว่า วันที่ 11 มิ.ย.ที่ผ่านมา ได้นำหุ้น VTE ออกมาขายจำนวน 2.56 ล้านหุ้น คิดเป็น 6.46% ของหุ้นทั้งหมดที่ชำระแล้วของบริษัท VTE คงเหลือหุ้นเล็กน้อย 139,255 ล้านหุ้น หรือ .043% 
ตามสมุดทะเบียนผู้ถือหุ้นวันที่ 2 เม.ย. 2556 เพื่อสิทธิรับหุ้นเพิ่มทุน (XR) นายสุพจน์ เป็นผู้ถือหุ้นใหญ่อันดับ 3 จำนวน 16.22 ล้านหุ้น หรือ 9.34% และภายหลังเพิ่มทุนส่งผลให้จำนวนหุ้นของนายสุพจน์เพิ่มขึ้น 
นายสุพจน์ เปิดเผยว่า การขายหุ้นของตนเอง ไม่เกี่ยวกับนักลงทุนรายใหญ่ที่หายไป ซึ่งตนเป็นนักลงทุนที่ลงทุนคราวละมากๆ ไม่ใช่นักเก็งกำไร เมื่อเห็นว่าหุ้นตก ตลาดไม่ดี จึงขายหุ้น ถือเงินสดรอจังหวะตลาดดีๆ ก็จะกลับมาซื้อ
“หุ้น VTE ขายออกไปได้กำไรไม่มาก กำเงินสดไว้ดีกว่า จะกลับมาซื้อก็ได้ แต่ไม่ใช่ตอนนี้ เพราะมองว่าตลาดไม่ดี ถูกแคชบาลานซ์ (วางเงินก่อนซื้อ) เราลงทุนเห็นหุ้นมีความเสี่ยงที่เงินจะสูญ ก็ขายตามปกติของคนลงทุน” นายสุพจน์ กล่าว
สำหรับหุ้น VTE ถูกขายออกมาอย่างหนักในสัปดาห์ที่ผ่านมา ท่ามกลางกระแสข่าวการหายตัวไปของนักลงทุนรายใหญ่ “อย.” ซึ่งเข้าไปลงทุนหุ้น VTE แต่ไม่เป็นที่เปิดเผย และเป็นที่รู้กันในวงนักลงทุนว่า “อย.” นอกจากเข้ามาลงทุนแล้ว ยังเป็นผู้นำธุรกิจเทรดดิงถ่านหินในเหมืองอินโดนีเซียมาให้ VTE ด้วย เพิ่มเติมจากธุรกิจหลักงานวิศวกรรมระบบ ไฟฟ้า ประปา แอร์ และระบบสื่อสาร
ด้านราคาหุ้น VTE หลังจากถูกตลาดหลักทรัพย์สั่งวางเงินสดก่อนซื้อ (แคชบาลานซ์) ตั้งแต่วันที่ 17 มิ.ย.–26 ก.ค. 2556 ทำให้มีแรงขายหุ้นออกมา ราคาร่วงมาปิดที่ 3.26 บาท ลดลง 0.26 บาท หรือ 7.39% มูลค่าซื้อขายแผ่วเหลือ 27.79 ล้านบาท ลดลงอย่างมากจากสัปดาห์ที่ผ่านมา ซึ่งบางวันมีการซื้อขายกว่า 1,300 ล้านบาท